תשע דקות
לפעמים זה כל מה שצריך בשביל ללכת אחורה ; ולהסתכל בהטייה על אנשים שהולכים הפוך ; לפעמים גם קצת פחות בשביל לראות ; שהאמת שלי היא הזיה של עיניים עצומות לרווחה ; ושבעה מצמוצים שבגללם ריסים מטפטפים ; נתזי טיפות על לחיים חלקות ; גם שש דקות זה לא מעט בשביל לקלוט ; שלעשות שטויות זה כמו לחיות ; את החיים הכי נכון ; חמישה חיוכים ביום זה כל מה שצריך ; בשביל לחלום יפה וככה יש לאן לברוח ; ארבע שתיקות בשיחה אחת ; ויד אחת לא במקום ; גולשת בנחלי אכזב ; כמו אכזבה. ממך. ; שלושה ימים של יחד והראש בעננים ; המחשבות בתוך מיטה של שושנים שמוטי קוצים ; ושתי שפתיים שאחת ננשכת השניה נושפת ; וביחד יש רק שקט ; זה כל מה שצריך ; בשביל לחלום יפה וככה יש לאן לברוח ; אני צריכה רק דקה אחת כדי לדעת שזה נגמר...; 